
	PATVIRTINTA
	Šakių rajono savivaldybės administracijos
	direktoriaus 2025 m. kovo    d.
	įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS BENDRŲJŲ REIKALŲ SKYRIAUS SPECIALISTO PAREIGYBĖS APRAŠYMAS

I SKYRIUS
PAREIGYBĖ

1. Šakių rajono savivaldybės administracijos Bendrųjų reikalų skyriaus (toliau – Skyrius) specialisto (toliau – Specialistas) pareigybė yra priskiriama specialistų pareigybių grupei.
2. Pareigybės lygis – A2.
3. Pareigybės paskirtis – įgyvendinti Skyriaus kompetencijai priklausančias funkcijas asmenų aptarnavimo vieno langelio principu, dokumentų valdymo, archyvavimo srityse.
4. Pareigybės pavaldumas – šias pareigas einantis darbuotojas yra tiesiogiai pavaldus Skyriaus vedėjui. Specialistas yra darbuotojas, dirbantis pagal darbo sutartį. Specialistą priima į darbą ir atleidžia iš jo Šakių rajono savivaldybės administracijos direktorius.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštąjį koleginį išsilavinimą su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;
5.2. būti susipažinusiam su Lietuvos Respublikos įstatymais, Vyriausybės nutarimais, kitais teisės aktais, reglamentuojančiais vietos savivaldos institucijų veiklą;
5.3. žinoti Asmenų prašymų nagrinėjimo ir jų aptarnavimo viešojo administravimo institucijose, įstaigose ir kituose viešojo administravimo subjektuose taisykles, Dokumentų rengimo, Dokumentų tvarkymo ir apskaitos taisykles;
5.4. išmanyti tarnybinio protokolo reikalavimus, dalykinio bendravimo taisykles;
5.5. mokėti dirbti kompiuteriu (Microsoft Office programų paketu);
5.6. mokėti naudotis biuro technika ir ryšio priemonėmis.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. organizuoja ir vykdo Šakių rajono savivaldybės (toliau – Savivaldybė) administracijos priimamojo darbą, asmenų aptarnavimą vieno langelio principu; 
6.2. priima rajono savivaldybės tarybos, mero ir administracijos korespondenciją, gaunamą raštu, paštu, savivaldybės elektroniniu paštu, elektroninių paslaugų pristatymo būdu, atlieka pirminį jos tvarkymą, nustatyta tvarka užregistruoja fizinių asmenų prašymus Dokumentų valdymo sistemoje;
6.3. priima žodinius prašymus, kuriuos galima išspręsti tuoj pat, ir pagal savo kompetenciją suteikia informaciją interesantams, nepažeidžiant asmens, kuris kreipiasi, kitų asmenų ar institucijos interesų. Prireikus asmeniui sudaro galimybę išdėstyti prašymą raštu;
6.4. priima ir perduoda informaciją telefonu bei elektroniniu būdu;
6.5. pagal savo kompetenciją teikia telefonu piliečiams reikiamą informaciją, susijusią su jiems rūpimų klausimų nagrinėjimu, informuoja interesantus apie asmenų aptarnavimo rajono savivaldybėje tvarką, struktūrą, darbo laiką, sujungia pašnekovus su Savivaldybės vadovais ar kitais administracijos darbuotojais;
6.6. palaiko ryšį tarp Savivaldybės vadovybės ir administracijos struktūrinių padalinių sprendžiant įvairius administracijos vidaus darbo klausimus;
6.7. [bookmark: _Hlk190865518]organizuoja mero potvarkių, administracijos direktoriaus įsakymų veiklos ir turto valdymo klausimais registravimą, skelbimą interneto svetainėje ir Teisės aktų registre, tvarkymą ir apskaitą, saugo šių dokumentų rengimo dokumentus, kiekvieną mėnesį ir ketvirtį teikia juos Vyriausybės atstovo įstaigai Marijampolės apskrityje;
6.8. vadovaujantis Asmenų prašymų nagrinėjimo ir jų aptarnavimo taisyklių patvirtinta tvarka, priima lankytojus, informuoja apie juos merą, vicemerus, administracijos direktorių, savivaldybės kontrolierių, kitus valstybės tarnautojus bei darbuotojus, dirbančius pagal darbo sutartis;
6.9. organizuoja svečių, delegacijų, atvykstančių pas administracijos direktorių, priėmimą;
6.10. parengia savivaldybės sales posėdžiams ir kitiems renginiams, koordinuoja salių užimtumą;
6.11. rengia siunčiamų dokumentų suvestinę ir atsako už dokumentų išsiuntimą, per AB Lietuvos pašto savitarnos sistemą. Perduoda laiškus pašto darbuotojui, kurjeriui;
6.12. turimų archyvinių dokumentų pagrindu ruošia ir išduoda archyvines pažymas;
6.13. turi gebėti analizuoti archyvinius buhalterinius darbo užmokesčio ir stažo dokumentus, priimti sprendimus dėl įrašų priskyrimo asmenims, jei nėra tiksliai įrašyti jų duomenys (vardas, pavardė ir pan.);
6.14. perima savivaldybės skyrių toliau saugoti bylas į archyvą perdavimo–priėmimo aktu tolimesniam saugojimui, rengia naikinimo aktus;
6.15. sudaro rajono savivaldybės administracijoje bei seniūnijų esančių bylų dokumentacijos planą, jo papildymų sąrašą, bylų  suvestinę lentelę;
6.16. tvarko skyriaus archyvinę medžiagą, ruošia saugojimui;
6.17. sudaro administracijos ir seniūnijų nuolat ir ilgai saugomų dokumentų bylų apyrašus ir teikia derinti valstybiniam archyvui per integracinę sąsają su Elektroninio archyvo informacine sistema;
6.18. perduoda Šakių rajono savivaldybės administracijos veiklos dokumentus nuolat ir ilgai saugoti Kauno regioninio valstybės archyvo Marijampolės filialui;
6.19. peržiūri bylas, kurių saugojimo terminai pasibaigę, atrinkti naikinimui ir pateikti bylų naikinimo aktą derinimui Kauno regioninio valstybės archyvo Marijampolės filialui per Elektroninio archyvo informacinę sistemą;
6.20. turi būti susipažinusi su darbo saugos, priešgaisrinės saugos, apsaugos sistemos ir spec. reikalavimais archyvo saugyklai;
6.21. saugo asmens duomenų paslaptį, jei duomenys neskirti skelbti viešai;
6.22. vykdo kitus nenuolatinio pobūdžio Skyriaus vedėjo pavedimus.

